paragraph_text: Abdi İpekçi Arena je bila višenamjenska dvorana u Istanbulu. Bila je smještena u radničkoj četvrti Zeytinburnu s europske strane grada, neposredno ispred starih Teodozijevih zidina. Izgradnja dvorane je započela 1979. a otvorena je tek nakon deset godina jer je njena izgradnja često bila prekidana. Zatvorena je 2017. a srušena je 2018. godine. Nosila je ime po turskom novinaru i aktivistu za ljudska prava Abdiju İpekçiju koji je ubijen u Istanbulu 1979. godine.